Kamu bisa jelasin ke aku soal Suhaimi Haji Muhammad dalam bahasa melayu?

Suhaimi Haji Muhammad (78) merupakan penyair sufi dan penyajak dari negeri Perak, Malaysia. Lahir di Kota Lama, Kuala Kangsar pada 1934.

Beliau menjadi guru selepas menerima latihan di Maktab Perguruan Sultan Idris (1951-1954). Kemudian menjadi editor majalah kesusasteraan semasa berkhidmat di Dewan Bahasa dan Pustaka, Kuala Lumpur (1975 -1989).

Cerpen pertama terbit di Singapura pada 1950. Suhaimi telah berjaya menerbitkan 21 kumpulan puisi perseorangan mengandungi lebih daripada 1000 buah puisi yang terdiri daripada berbagai tema dan bentuk, di samping 3 buah kumpulan cerpen dan sebuah kumpulan kritik kesusasteraan.

Kebanyakan antologi sajak terawalnya berunsur surrealisme dan mistikisme dan sukar difahami, termasuk oleh pengkritik sastera. Namun begitu, menjelang tahun 2000, pusi-puisi Suhaimi dilihat cenderung kearah unsur sufi atau ketuhanan.

Antara tokoh sufi di dunia Islam ialah Maulana Jalaluddin Muhammad Rumi , Yassin al-Bustami, Mansor Al-Halaj, Al-Junaid, Ibrahim Adham, Jami, Amir Hamzah dan Rabiatul Adawiyah.

Suhaimi telah meninggal dunia pada hari Sabtu, 3 Januari 2014, 4.45pagi berumur 79 tahun di Kg Dato' Ahmad Said, Manjoi, Ipoh, Perak.

Seminar Antarabangsa Pemikiran Suhaimi Haji Muhammad

Pada 6 Mac 2010, Seminar Antarabangsa Pemikiran Suhaimi Haji Muhammad dan Malim Ghizali PK telah diadakan di UPSI, Tanjung Malim, negeri Perak. Ia anjuran bersama Jabatan Bahasa dan Kesusasteraan Melayu Universiti Pendidikan Sultan Idris (UPSI) dan Persatuan Karyawan Perak dan Persatuan Penulis Budiman (Budiman).

Kertas kerja yang dibentangkan ialah :

Perjalanan Sufi Suhaimi Dalam Simfoni Perjalanan oleh Datuk Jaafar Abdul Rahim - mantan pegawai perancang bahasa Dewan Bahasa dan Pustaka (DBP)